**VERSENYSZABÁLYZAT**

**Promóció neve: „Long Lashes LASH PRO CHAMPIONSHIP 2024 online szempilla verseny”**

**1.A Promóció szervezője**

Az Alveola Kereskedelmi és Szolgáltató Korlátolt Felelősségű Társaság (székhely: 1143 Budapest,

Gizella u 28/A., cégjegyzékszám:Cg.01-09-567918, cégnyilvántartásba vevő cégbíróság: Fővárosi

Törvényszék Cégbírósága, adószám: 12240911-2-42; „Alveola” vagy „Szervező”) mint a verseny

szervezője magára nézve kötelezőnek ismeri el jelen szabályzat tartalmát és az alábbiakban ismerteti

a verseny részleteit, bemutatja azokat az elvárásokat, melyeket saját magával, mint szervezővel

szemben, illetve a versenyzőkkel szemben megfogalmazott, és betart, illetve betartat.

**2. A versenyben résztvevő személyek**

A Versenyben részt vehet minden, Magyarországon állandó lakhellyel rendelkező, 18 évét betöltött

természetes személy, kivéve az Alveola alkalmazottai és azok közeli hozzátartozói. Amennyiben a

Szervező tudomására jut, hogy e kizárás ellenére valamely előbb felsorolt személy mégis részt vett a

Versenyen, úgy az Alveola vagy megbízottja, e személyt a Versenyből kizárhatja és tőle az

esetlegesen átadott díjat visszakövetelheti. Fenti feltételek ellenőrzésére az Alveolának nincs módja,

ezért ezzel kapcsolatban a felelősség és minden ezzel járó anyagi következmény minden esetben a

versenyzőket terheli. A versenymunkák elkészítéséhez felhasznált modellek személyes adatainak

védelméről, valamint a közzétételhez szükséges nyilatkozatok meglétéről a munkákat beküldő

versenyzőknek kell gondoskodnia. Ezért az Alveola Kft.-t semmilyen adatvédelmi kötelezettség nem

terheli.

**3. A Verseny időtartama**

A Verseny 2024. március 18. 00:00 órától – 2023. június 4. 23:59 között tart. A versenyzők ezen

határidőn belül jogosultak a Versenyre történő munkáik leadására. Az ezen időtartamon kívül leadott

munkákat az Alveola érvénytelennek nyilvánítja és a Verseny keretéből kizárja. A jelentkezés kizárólag a kategóriánként előírt nevezési díj megfizetése után érvényes. A jelentkezési díj megfizetésének határideje a jelentkezést követő 5. (azaz ötödik) napja. . 2024.05.30.napja utáni nevezések esetén a fizetési határidő egységesen 2023.06.03.-napja.

A beérkezett versenymunkák közül, versenykategóriánkként három nyertest szakmai zsűri pontozza. Eredményhirdetés: 2023.06.17 – 2023.06.23 között várható a Long Lashes hivatalos Facebook / Instagram oldalán.

**4. A Verseny menete**

A versenyzők feladata, a Long Lashes (www.longlashes.hu) hivatalos weboldalán közzétett versenykiírásban leírt feltételeknek megfelelő szempilla elkészítése és arról készült képek eljuttatása az Alveola Kft. részére. A beérkező munkákat az Alveola Kft. a Long Lashes oldalán galériában közzéteszi, azokat szakmai zsűrivel elbírálja és kategóriánként a 3 legmagasabban értékelt versenyzőt díjban részesíti.

Az Alveola Kft. munkatársai közvetlenül a Facebook oldalon teszik közzé a díjazottakat, akik privát

üzenetben veszik fel a kapcsolatot, melyben jelzik, hogy igényt tartanak a díjak átvételére. Ha a díjazott a megkeresésre 10 naptári napon

belül nem válaszol, az Alveola kénytelen úgy tekinteni, hogy a díjra nem tart igényt. Ha ezen

együttműködési kötelezettségüknek a díjazottak bármelyike nem tesz eleget, úgy a díj időben való

átadása meghiúsul, úgy ezen körülmény az Alveola terhére nem értékelhető.

Az Alveola nem oszt szét a jelen játékszabályzatban felsorolt díjakon (4x 3db fődíj)

túlmenő egyéb díjat.

Az díjak másra át nem ruházhatók, és pénzre vagy más termékre át nem válthatóak.

**5. A Verseny után átadott díjak**

1.Helyezett:

100.000 Ft értékű Long Lashes vásárlási utalvány + kupa és oklevél

2.Helyezett:

60.000 Ft értékű Long Lashes vásárlási utalvány + kupa és oklevél

3.Helyezett:

30.000 Ft értékű Long Lashes vásárlási utalvány + kupa és oklevél

Ezen kívül összesen 4db, a zsűrik által kiválasztott (Minden zsűritag 1db munkát választ ki) különdíj.

20.000 Ft értékű Long Lashes vásárlási utalvány + kupa és oklevél

A Long Lashes vásárlási utalványt kizárólag Long Lashes termékekre lehet beváltani üzletünkben (1143 Budapest, Gizella út 28a) vagy webáruházunkon keresztül (www.longlashes.hu)

**6. Vegyes rendelkezések**

A versenyző a Versenyre történő jelentkezésével elfogadja a jelen szabályzatot, valamint kifejezett,

feltétel nélküli beleegyezését adja ahhoz, hogy díjazottsága esetén nevét és lakcímét (kizárólag a

település megjelölésével) az Alveola nyilvánosságra hozza. Az Alveola fenntartja a jogot, hogy a

díjakat nyilvános program keretében adja át.

A versenyző kifejezett és visszavonhatatlan felhasználási engedélyt ad az Alveola számára az általa a

verseny keretében készült képek szerzői vagyoni jogai teljessége vonatkozásában. A versenyző által

biztosított felhasználási engedély időben és térben korlátlan, a felhasználás módjai és céljai

tekintetében nem korlátozott és kifejezetten is kiterjed a kép bármely átdolgozására is. A versenyző

jelen felhasználási engedélyt ingyenesen biztosítja, a nyertessége esetére a részére esetlegesen járó

díjon kívül egyéb juttatásra nem tarthat igényt.

Ha a versenyző cselekvőképességében korlátozott, úgy az esetleges díjjal kapcsolatos érdemi

ügyintézésre, valamint a díj átvételére csak a törvényes képviselőjével, gondnokával együtt jogosult.

Cselekvőképtelen díjazott esetén a díjjal kapcsolatos érdemi ügyintézésre, valamint a díj átvételére

kizárólag a nyertes törvényes képviselője vagy gondnoka jogosult.

Kelt: Budapest, 2024.03.18